
Šajā mācību gadā sākam jaunas avīzes izdošanu. Tās nosaukums „VISI DESMIT jeb SPICĀ MATEMĀTIKA”. Katram cilvēkam ir divas rokas ar desmit pirkstiem. Ar desmit pirkstiem var izdarīt ļoti daudz labu lietu – var rakstīt burtnīcā un uz datora klaviatūras taustiņiem, var zāģēt koku un naglot derīgas lietas, var šūt un adīt, var spēlēt mūzikas instrumentus, var izveidot skaistas frizūras, uzzīmēt jaukus zīmējumus. Ir daudz, daudz dažādu lietu, ko var darīt ar desmit pirkstiem. Galvenais, lai gribētos darboties un darīt! 


Katrā avīzē būs interesanti fakti par skaitļiem un figūrām, par matemātiku un ne tikai.


Šajā avīzē, tāpat kā iepriekšējos mācību gados, būs arī konkursi. Tie visi būs atrisināmi ar čakliem pirkstiem un gudru galvu. Ziemassvētkos un mācību gada beigās būs pasākumi visiem konkursa dalībniekiem.


Lai veicas!








VISI DESMIT





Raudzīsim, ko tur lai darām,�Ka visus desmit saskaitīt varam.�Viens, divi, trīs – �Tie citi būs drīz.�Četri, pieci, seši – �Tie mums ar nav sveši.�Septiņi, astoņi, deviņi –�Areče nu – te viņi!�Pieliec vēl vienu klāt:�Visi desmit ir akurāt.  


(Rainis.)





Manas desmit tantes�godam rīvē kantes, �kā ar asu rīvi, �bojā manu dzīvi.��Viena - tīrās mokas! -�mani ķer aiz rokas;�otra - skaļi rājas,�trešā - grābj aiz kājas, �ceturtā - aiz skausta,�piektā - bikses rausta, �sestā - tā kā ogas�pārskaita man pogas, �septītā - kā traka�pātarus vēl saka, �astotā - kā meli�mani liek pār celi,�devītā - pa baru�nāk ar bērza zaru, �desmitā - gar malu�slāna dibengalu...��Un tā katru dienu -�desmit pret vienu!�(L. Vāczemnieks.) 











Viens, divi, trīs – �Ko šie padarīs?�Vienam, otram plauks!�Pats pa ceļu šmauks…


       (Rainis.)








Viens, divi, trīs – �Viens tāds īss;�Viens tāds pagars, �Tas tas vagars –�Nāk ar koku,�Sit pa roku – �Bēdz! 


(Rainis.)





       (Rainis.)








Pulkstens viens – saldens piens;�Pulkstens divi – izcep zivi;�Pulkstens trīs – viens tāds īss;�Pulkstens četri – nokauj vepri;�Pulkstens pieci – sabrauc viesi;�Pulkstens seši – visi sveši;�Pulkstens septiņi – divi pepiņi;�Pulkstens astoņi – sarkani kastroļi;�Pulkstens deviņi – balti pīļu tēviņi;�Pulkstens desmit – uzcep desiņu;�Pulkstens vienpadsmit – uz galu rit;�Pulkstens divpadsmit – jau sit.





Viena gara turku pupa�Ceļoja uz Angliju.�Anglija bij aizslēgta�Atslēga bij nolauzta�Viens, divi, trīs, 


nu tu esi brīvs!





Pirkstiņš gāja pastaigāt,�Pienāca tam otrs klāt,�Trešais pirkstiņš skriešus,�Ceturtais-pat diešus.�Bet tas piektais-maziņais-�Brāļus mājās gaidīja.





Skaiti man līdz: viens..divi...trīs...


Mans


nodoms ir mākoņos tīts.


Nāc man līdz - aiz skaitļa trīs!


Ir viss, un es būšu sev brīvs.


(Mārtiņš Freimanis.)








Viena pīpene pa pļavu gāja,�Otru pīpeni sveicināja.�Otrā pīpene pa pļavu gāja,�Trešo pīpeni sveicināja.�Pīpenei ceturtai arī labdiena tika,�Piektā pīpene arī bešā nepalika.�Kamēr līdz pašai saulei labdiena tika.�(A. Rancāne.)








